Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea gobernuaren jardunaren gaineko kontrolaren eta gardentasun-betebeharraren arloko politika orokorrari buruzko interpelazioa, Juan Luis Sánchez de Muniáin Lacasia jaunak aurkezturikoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduan ezarritakoaren babesean, Gobernuaren jardunaren gaineko kontrolaren eta gardentasun-betebeharraren arloko politika orokorrari buruzko interpelazio hau aurkezten dio Nafarroako Gobernuari, Osoko Bilkuran eztabaidatzeko.

Gardentasuna, batez ere Nafarroako Gobernuak legea betetzeari buruzkoa, legezko betebeharra izateaz gain, herritarren kezka ere bada. Hori dela eta, Nafarroako Gobernuak alor horretan abian jarriko dituen politikak ezagutu nahi ditugu.

Iruñean, 2022ko irailaren 8an

Foru parlamentaria: Juan Luis Sánchez de Muniáin Lacasia